**Энергиямен жабдықтау шарты**

**(жылу және электр энергиясы бойынша қызметтерді көрсетуге)**

Петропавл қ. 20\_\_\_ж.«\_\_\_»\_\_\_\_\_\_\_\_\_\_\_\_

Бұдан әрі, Өнім беруші деп аталатын «Севказэнергосбыт» ЖШС атынан Жарғы негізінде әрекет ететін, Бас директор М.Қ. Сағандықов атынан бір тараптан және бұдан әрі «Тұтынушы» деп аталатын \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_негізінде әрекет ететін\_\_\_\_\_\_\_\_\_\_\_\_\_атынан екінші тараптан, әрі қарай Тараптар деп аталушылар, төмендегілер туралы жылу және электр энергиямен жабдықтау қызметтерін көрсетуге арналған осы келісім-шартын (бұдан әрі – Шарт) жасасты:

**1. Шартта қолданылатын негізгі ұғымдар**

1. Шартта келесі негізгі ұғымдар қолданылады:

жылу/электр желісінің теңгерімдік тиесілігінің шекарасы – Өнім беруші мен Тұтынушы арасындағы жылу/электр желісін оның теңгерімдік тиесілілігіне сәйкес бөлу нүктесі (сызығы);

тараптардың пайдалану жауапкершілігін бөлу шекарасы – жылу тұтынатын қондырғылардың және/немесе желілердің теңгерімдік тиесілілігі бойынша немесе тараптардың келісімімен айқындалатын тараптардың жылу тұтынатын қондырғыларын және/немесе желісін бөлу нүктесі (сызығы);

уәкілетті органның ведомствосы - Қазақстан Республикасы Ұлттық экономика министрлігінің Табиғи монополияларды реттеу және бәсекелестікті қорғау комитеті;

төлем құжаты – Өнім беруші есепке алу аспаптарының нақты көрсеткіштерінің негізінде жазған, ал ол болмаған немесе уақытша бұзылған жағдайда, есептеу жолымен – оның негізінде Тұтынушы тұтынған жылу және электр энергиясы үшін төлемақы жүргізетін құжат (шот, хабарлама, түбіртек, ескерту шоты);

өлшеу құралдарын тексеру – өлшеу құралдарының белгіленген техникалық және метрологиялық талаптарға сәйкес келуін анықтау және растау мақсатында мемлекеттік метрологиялық қызмет немесе басқа аккредиттелген заңды тұлғалар орындайтын операциялар жиынтығы;

өнім беруші – өндірілген және (немесе) сатып алынған жылу және электр энергиясын Тұтынушыларға сатуды жүзеге асыратын ұйым;

тұтынушы – жылу және электр энергиясымен жабдықтау жөніндегі көрсетілетін қызметті пайдаланатын немесе пайдалануға ниетті жеке немесе заңды тұлға;

жылу және электр энергиясы үшін есеп айырысу - Тұтынушының Өнім беруші берген төлем құжаты негізінде есеп айырысу кезеңі аяқталған соң тұтынылған жылу және электр энергиясы үшін төлемақысы;

есеп айырысу кезеңі - тұтынылған жылу және электр энергиясы есепке алынатын және Тұтынушыға төлемге ұсынылатын энергиямен жабдықтауға арналған шартпен айқындалатын уақыт кезеңі (күнтізбелік ай);

жылумен жабдықтау жүйесі - жылу көздері, жылу желілері және жылуды тұтыну қондырғыларының жиынтығы;

электр энергиясын есепке алу схемасы - берілетін және тұтынылатын электр энергиясының көлемін есептеу үшін оны есепке алуды қамтамасыз ететін электр энергиясын есепке алу құралдарының белгілі бір электрлік жалғануы;

жылу желiсi - жылу энергиясын беруге, таратуға арналған құрылғылар жиынтығы;

жылу тұтынатын қондырғы - жылу энергиясын Тұтынушының қажеттіліктері үшін жылу энергиясын, жылу жеткізгішті пайдалануға арналған қондырғы;

электр қондырғы – электр энергиясын өндіруге, түрлендіруге, өзгертуге, беруге, таратуға, тұтынуға және (немесе) оны энергияның басқа түріне түрлендіруге арналған машиналар, аппараттар, желілер мен қосалқы жабдықтар (олар орнатылған құрылыстар мен орынжайларды бірге алғанда) жиынтығы;

энергияны тасымалдайтын ұйым – жылу және электр қуатын тасымалдауды шарт негізінде жүзеге асыратын ұйым.

**2. Шарттың нысанасы**

2.1. Шарт алдындағы міндетті талаптар қажет болған жағдайда Шартқа жеке қосымшамен ресімделеді.

2.2. Өнім беруші Тұтынушыға жылу және электр энергиясын қосылған желі арқылы беруге міндеттенеді, ал Тұтынушы осы Шарттың талаптарына сәйкес қабылдаған жылу және электр энергиясын төлеуге міндеттенеді.

2.3. Шарт тұтынушымен оның қолданыстағы заңнамамен беліленген тәртіппен энергия таратушы ұйымның желісіне қосылған жабдығы болған жағдайда, сондай-ақ электр энергияның коммерциялық есепке алу құралы болған жағдайда жасалады.

Бұл ретте, тұтынушыларға жеткізілетін жылу энергиясының параметрлері (сапасы) тараптардың теңгерiмдiк тиесiлiлігінің шекарасында орнатылған коммерциялық есепке алу аспаптарының көрсеткiштерi бойынша айқындалады және мемлекеттік стандарттарда немесе энергетика саласындағы өзге де нормативтiк техникалық құжаттамада белгiленген талаптарға, сондай-ақ Өнім беруші жасаған және жергiлiктi атқарушы органдармен келiсiлген температуралық кестеге сәйкес келуге тиiс.

Өнім беруші Тұтынушыны Шартқа сәйкес жылу және электр энергиясымен қамтамасыз етуге міндетті.

2.4. Осы шартты орындауда Жабдықтаушы және Тұтынушы ҚР Азаматтық кодексін, ҚР «Электр энергетикасы туралы» Заңын, «Электр энергиясын пайдалану Қағидаларын», «Жылу энергиясын пайдалану Қағидаларын» (одан әрі ЭЭПҚ, ЖЭПҚ), «Электр қондырғыларды орнату ережелері», «Электр энергиясы жекелеген нарығының ұйымдастырылуы және қолданылуы, сондай-ақ осы нарықта қызмет көрсетуге рұқсат алу және көрсету ережесін», Техникалық пайдалану ережелерін, Тұтынушылардың электр қондырғыларын пайдалану кезінде техника қауіпсіздігі туралы ережелерін, «Жылу жүйелерін және жылуды пайдаланатын қондырғылардың техникалық пайдалану ережелері», «Жылу тасышуларды және жылу қуатты есептеу ережесін» және Қазақстан Республикасының басқа да нормативтік актілерін сақтауға міндеттенеді.

**3. Көрсетілетін қызметтерді ұсыну шарттары**

3.1. Өнім беруші жылу энергиясын босатуды, тараптардың келісімімен өзгеше келісілмеген болса, үздіксіз жүргізеді. Жылу арасындағы кезеңі ішінде жылыту мақсаттары үшін жылу энергиясы жіберілмейді. Жылыту маусымының басталуы және аяқталуы Петропавл қаласының жергілікті атқарушы органның шешімімен белгіленеді.

3.2. Тұтынушының электрмен жабдықтау кестесі Заңнамада белгіленген тәртіпте бірінші және екінші санаттағы сенімділіктің талаптарына сәйкес келсе, Өнім беруші Тұтынушымен, энергия беруші (энергияны өндіруші) және Өнім берушімен бірге жасаған Тұтынушының энергиямен жабдықтаудың апаттық сауыт актісі болған жағдайда, энергиямен жабдықтаудың үздіксіз нысандарына жататын нысандардың үздіксіз электрмен жабдықтауын қамтамасыз етеді.

3.3. Тұтынушының тұтынатын жылу энергиясының жүктемесі мен санын Шартта көрсетілгеннен асыруына, бірақ алынған техникалық шарттардағы мәлімделген және тіркелген жобалық шамалардан аспайтын, Тұтынушының өтінімі бойынша Өнім берушінің рұқсатымен жол беріледі, бұл ретте Шартқа тиісті өзгерістер енгізіледі.

Тұтынушының тұтынатын электр қуаттылығын Шартта көрсетілгеннен асыруына (қуаттылықтың техникалық шарттарымен рұқсат етілген шеңберінде), сонымен қатар Тұтынушы жаңа қосалқы тұтынушыларды қосуы, Шартқа тиісті өзгерістер енгізгеннен кейін энергияны таратушы ұйыммен келісіледі.

3.4. Тұтынушы Өнім берушіге Шартта айқындалған талаптармен жылу және электр энергиясымен жабдықтау жөніндегі көрсетілетін қызметтерге ақы төлеуге, сондай-ақ жылу және электр энергиясын тұтыну режимі мен осы Шартта көзделген басқа талаптарды сақтауға міндеттенеді.

3.5. Өнім беруші Тұтынушыға жылу энергиясын беруді электр энергетикасы саласындағы басшылықты жүзеге асыратын мемлекеттік орган бекіткен Жылу энергиясын пайдалану қағидаларында және осы Шартта көзделген жағдайларда, оның ішінде:

1) мемлекеттік энергетикалық бақылау жөніндегі мемлекеттік орган куәландырған жылу тұтыну қондырғыларының қанағаттанарлықсыз жай-күйі авария кауіпін туғызатын немесе азаматтардың өмірлері мен қауіпсіздіктеріне қауіп төндіретін жағдайда, Тұтынушыны міндетті түрде хабардар етіп және толық жеткізілмеген жылу энергиясы үшін кейін қайта есеп айырысу жүргізіп;

2) жылу тұтыну қондырғыларына және (немесе) жылу энергиясын есепке алу аспаптарына олардың техникалық жай-күйі мен пайдалану қауіпсіздігін бақылауды жүзеге асыру үшін Өнім берушінің және Мемлекеттік энергетикалық бақылау өкілдерін жібермеген жағдайда, Тұтынушыны кемінде үш тәулік бұрын ескертіп;

3) осы Шарттың 3.6. тармағымен көзделген жағдайларда, Тұтынушыны кемінде үш тәулік бұрын ескертіп;

4) жылу тұтыну қондырғылары жүйелерін есепке алу аспаптарын орнату орнына дейін қосқан жағдайда;

5) жылу желісіне жаңа қуаттарды өздігінен қосқан жағдайда;

6) тараптардың арасында жасалған шарттың талаптарына сәйкес жылу энергиясымен жабдықтау жөніндегі ұсынылған қызметтер үшін ақы төлемеген жағдайда;

7) жылу тұтыну қондырғыларының және жылу желілерінің күзгі-қысқы кезеңдегі жұмыс істеуінің техникалық дайындығы актісінсіз жылу желілеріне қосылған және Тұтынушыда тиісті дайындалған персонал және жылу тұтыну қондырғыларының қауіпсіз әрі сенімді жұмыс істеуіне жауапты адамды тағайындау немесе осындай қызмет түрімен айналысуға рұқсаты бар мамандандырылған ұйыммен қызмет көрсетуге шарт болмаған жағдайда;

8) тараптардың келісімдерімен өзгеше көзделмесе, Шартта көзделген конденсат көлемін 30 %-дан кем қайтарған жағдайда;

9) өнім берушінің келісімінсіз шартта көрсетілген есептік жылу жүктемелері мен шарттық режимнен асыра қолданулар;

10) Жылу энергиясын пайдалану қағидаларының техникалық талаптарын бұзғанда;

11) апат кезінде тоқтатуға немесе шектеуге құқылы.

Өнім берушінің жылу энергиясын беруді тоқтатуы мен шектеуі Тұтынушыны ескертумен:

осы тармақтың 1), 4) және 5) тармақшаларында көзделген жағдайларда - жедел түрде;

осы тармақтың 6)-10) тармақшаларында көзделген жағдайларда - жылумен үздіксіз жабдықтау объектілерін қоспағанда, кемінде үш тәулік бұрын;

осы тармақтың 11) тармақшасында көзделген жағдайларда – жедел түрде ескертусіз жүзеге асырылады.

Бұл ретте, Тұтынушыны жазбаша түрде ескерту Тұтынушының өзіне, қолын қойдырып беріледі не Тұтынушыға тапсырыс хатымен жіберіледі, ал осы тармақтың 1) тармақшасында көзделген жағдайда Тұтынушы телефонограммамен хабарландырылуы мүмкін.

3.6. Жабдықтарды жөндеу және (немесе) жаңа тұтынушыларды қосу бойынша жоспарлы жұмыстарды жүргізу қажет болғанда және резервтік қоректендіру жоқ болса Тұтынушыны ажырату тәртібі Жылу энергиясын пайдалану [қағидаларына](jl:36621595.100%20) сәйкес көзделеді.

3.7. Өнім беруші және (немесе) энергия беруші ұйым:

1) төмендегі жағдайларда тұтынушыны электрмен жабдықтау тоқтатылғанға дейін кемінде 3 (үш) жұмыс күні бұрын ескертіп, электр энергиясын беруді жартылай немесе мүлде тоқтатуға:

- Шартпен белгіленген мерзімде электр энергиясының төлемақысын толық немесе мүлде төлемегенде;

- Шартпен белгіленген электрді тұтыну режимі бұзылғанда;

- белгіленген мерзімде энергия беруші ұйымның Қағидаларға сәйкес бұзушылықтарды жою туралы талаптары орындалмаған жағдайда құқылы.

2) Энергия беруші ұйым төмендегі жағдайларда тұтынушыны алдын ала ескертусіз электр энергиясын беруді толық тоқтатады:

- электр энергия қабылдағыштарын энергия беруші ұйымның электр желілеріне өз бетімен қосса;

- электр энергиясын коммерциялық есепке алу құралдарынан басқа (есепке алмай) электр энергиясының қабылдағыштарын қосса;

- энергия беруші ұйым және өзге тұтынушылардың электр қондырғыларының қалыпты жұмысын бұзатын деңгейге дейін тұтынушының кінәсінен электр энергиясының сапа көрсеткіші төмендесе;

- жұмыс уақытында (іссапарға жіберу құқығында) энергия беруші ұйымның және энергетикалық қадағалау және бақылау органының өкілдерін тұтынушының электр энергиясын коммерциялық есепке алу құралдарын және электр қондырғыларын қарауға жібермесе;

- апатты жағдайда.

3.8. Өнім беруші және (немесе) энергия беруші ұйым резервтік қуаттандыру болмаған жағдайда, жабдықты жөндеу және жаңа тұтынушыларды қосу бойынша жоспарлы жұмыстарды жүргізу үшін тұтынушыны электр энергиясымен жабдықтауды тоқтату туралы ажыратудан күнтізбелік үш күн бұрын ескертеді.

3.9. Энергия беруші ұйым адам өміріне қауіпті, айтарлықтай экономикалық зиянға, коммуналдық шаруашылықтың және электрмен жабдықтау жүйесінің айрықша маңызды элементтерінің істен шығуына әкелуі мүмкін апаттардың алдын алу немесе жою бойынша шұғыл шараларды қабылдау үшін тұтынушыны дереу хабарлап, сұраныс бойынша электр энергиясымен жабдықтауды тоқтатады.

**4. Жылу және электр энергиясын есепке алу**

4.1. Жылу қуатын есептеу.

4.1.1. Тұтынушылардың жылу тұтыну қондырғылары жылу энергиясы үшін есеп айырысу үшін есепке алу аспаптарымен қамтамасыз етіледі. Тұтынушы есепке алу аспаптарын дербес алуға және орнатуға құқылы. Есепке алу аспаптарын Өнім беруші алған және орнатқан жағдайда Тұтынушы онымен Қазақстан Республикасының табиғи монополиялар және реттелетін нарықтар туралы қолданыстағы [заңнамасында](jl:51009803.0%20) көзделген тәртіппен жылу энергиясын есепке алу аспабын алу мен орнатуға тиісті шарт жасасады. Жылу энергиясын есепке алуды ұйымдастыру, жылу жеткізгіштің жылу энергиясын есепке алу тораптарының техникалық жай-күйі нормативтік техникалық құжаттамалардың талаптарына жауап беруі тиіс.

4.1.2. Жылу энергиясын есепке алу үшін үлгілері Өлшем бірліктерін қамтамасыз етудің мемлекеттік тізіліміне енгізілген есепке алу аспаптары пайдаланылуы тиіс. Бұл ретте, оларда алғашқы немесе кезең-кезеңмен тексерілгені туралы осындай тексеруге құқығы бар ұйымның таңбасы болуы қажет.

Есепке алу аспаптарының көрсеткіштерін алуды энергия беруші (өнім беруші) ұйымның өкілдері тұтынушы өкілдерінің не оның өкілінің қатысуымен, ал көрсеткіштерді қашықтан алатын есепке алу аспаптарын орнатқан жағдайда Тұтынушының қатысуынсыз жүргізеді.

Тұтынушының кінәсінен екі есеп айырысу кезең ішінде коммерциялық есепке алу аспаптарының көрсеткіштерін алу мүмкіндігі болмаған кезде және бұл ретте тұтынушы өзінің тұтынған жылу энергиясының мөлшері туралы мәліметті энергия беруші ұйымға ұсынбаса, онда энергиямен жабдықтаушы ұйым өткен жылдың осыған ұқсас кезеңі үшін нақты тұтыну бойынша кейін қайта есеп айырысу жүргізе отырып, жылу энергиясының орташа тәуліктік шығысы бойынша есеп жүргізуге құқылы. Тұтынушының кінәсінен есепке алу аспаптарының көрсеткіштерін алуға мүмкіндіктің болмауы Өнім берушінің журналына тиісті жазбамен расталады.

Тұтынушы өздігінен көрсеткіштерін алса, оларды [www.sevkazenergo.kz](http://www.sevkazenergo.kz) сайтындағы «Жеке кабинет» электронды сервисі немесе айдың 15-нен бастап 25-і күніне дейін Халыққа қызмет көрсету орталығына (Жамбыл к., 215 А мекен-жайы бойынша) қағаз тасымалдаушыда ұсынады.

Егер тұтынушы есептік кезеңдегі көрсеткіштерді берсе және Жабдықтаушы (энергия беруші ұйым) алса, онда есептеу үшін маңызы бар және кеш тапсырылған көрсеткіштер қолданылады.

4.1.3. Есепке алу аспаптарын кезеңмен тексеру, жөндеу және техникалық қамтамасыз етуді энергия беруші ұйым не осындай қызмет түріне рұқсаты бар өзге мамандандырылған ұйым Тұтынушымен жасалған жеке шарт бойынша жүзеге асырады.

Тұтынушы есепке алу аспаптарын кезеңмен тексеру, жөндеу және техникалық қамтамасыз етуші мамандандырылған ұйымды өзі таңдауға құқылы.

4.1.4. Тараптар өздерінің теңгерімдеріндегі есепке алу аспаптарына өз есептерінен метрологиялық стандарттарға сәйкес көзделген мерзімдерде метрологиялық тексеруді жүргізеді.

Тараптар талап ететін тараптың есебінен жүргізілетін қосымша тексерулер жүргізуді талап ете алады.

4.1.5. Өнім беруші жеткізген және Тұтынушы алған жылу энергиясы мөлшері есепке алу аспаптарының көрсеткіштері бойынша айқындалады.

4.1.6. Егер шартта өзгеше көзделмесе, жылу энергиясын босатуды есепке алу тараптардың теңгерімдік тиесілілігінің бөлу шекарасында жүргізіледі. Есепке алу аспаптары тараптардың теңгерімдік тиесілілігін бөлу шекарасында орнатылмаған жағдайда, бөлу шекарасынан есепке алу аспаптары орнатылған жерге дейінгі желі учаскесіндегі ысыраптар желінің аталған учаскесі теңгерімінде тұрған иеленушіге жатады.

Жылу ысыраптарын есептеуді немесе жылу ысыраптарына сынақты энергия беруші ұйым Тұтынушымен бірлесіп жүргізеді.

4.1.7. Жабдықтардың техникалық жай-күйі үшін жауапкершілк және тұтынушының меншігіндегі, оның ішінде тұтынушылардың ортақ меншігіндегі жылу желілерінің қауіпсіздігін қамтамасыз ету тұтынушыларға жүктеледі және теңгерімділік тиесілігінің шекарасы бойынша анықталады.

Жылу энергиясын есепке алу аспаптарының сақталуына жауапкершілік оның иесіне жүктеледі және теңгерімділік тиесілігінің шекарасы бойынша анықталады.

Кондоминиумды басқару органы жылу тұтыну қондырғыларына қызмет көрсетуді дербес немесе мамандандырылған ұйыммен шарт бойынша жүргізе алады.

4.1.8. Есепке алу аспабы істен шыққан жағдайда энергиямен жабдықтаушы ұйым көрсетілген кезеңдерге есепке алу аспаптары жоқ Тұтынушылар үшін жылумен жабдықтауды тұтыну нормасы бойынша, бірақ бір айдан аспайтын мерзім ішінде есеп айырысу жүргізеді, осы уақытта есепке алу қалпына келтірілуі тиіс.

Егер есепке алу аспабын көрсетілген мерзімде қалпына келтіру мүмкін болмаған жағдайда, есептеу тәртібі және есептеуді қалпына келтіру мерзімдері тараптардың жеке келісімімен белгіленуі тиіс.

Есепке алу аспаптарын үшінші тұлғалар ұрлаған немесе сындырған жағдайда сақтауға жауапты адам, Шартта өзгеше көзделмесе, бір ай мерзімінде есепке алу аспабын қалпына келтіруге міндетті. Есепке алу аспаптарын қалпына келтіру сәтіне дейін Тұтынушы өзін жылу желісіне қосуды талап етуге құқылы.

4.2. Электр қуатты есептеу.

4.2.1. Өнім беруші жіберген және тұтынушының қабылдаған энергиясының көлемі электр энергия коммерциялық есепке алу құралының көрсеткішімен анықталады, ал тұтынушының кінәсінсіз (пломбаның бүтіндігі және есептеу құралының алдыңғы актіде көрсетілген орнатуы және аспаптық тексерісіне сәйкес келген жағдайда) коммерциялық есепке алудың бұзылуы анықталған жағдайда, тұтынудың есебін энергия беруші ұйым алдыңғы немесе электр энергиясының қаржысы мен есепке алу схемасы түзетілген келесі есептік кезеңнің орташа тәуліктік шығыны бойынша жүргізеді. Есеп айырысу кезеңі бұзылу анықталған күннен бастап коммерциялық есепке алуды бұрынғы қалпына келтіру күніне дейінгі аралықты қамтиды, алайда ол мерзім күнтізбелік 30 (отыз) күннен аспауы қажет.

Тұтынушы коммерциялық есепке алуды бұзушылық анықталған күннен бастап күнтізбелік 30 (отыз) күндік мерзім ішінде қалпына келтіреді.

Бұзушылық анықталған күннен бастап күнтізбелік отыз күн өткен соң коммерциялық есепке алу қалпына келмеген жағдайда, есеп айырысу техникалық шарттарға сәйкес рұқсат етілген қуат бойынша, ал техникалық шарттар болмаған жағдайда, тәулігіне 24 сағат пайдалануды ескеріп, қосу коммутациялық аппаратының номиналды тогы бойынша жүргізіледі.

4.2.2. Тұтынылатын электр энергиясын есепке алу кезінде коммерциялық есепке алу құралы тараптардың теңгерімдік жауапкершілігі шекарасында орнатылады.

4.2.3. Коммерциялық есепке алу құралының саны осы Шарттың қосымшасына сәйкес нысан бойынша коммерциялық есепке алу құралдарының тізбесінде көрсетіледі.

4.2.4. Коммерциялық есепке алу құралдарының көрсеткіштерін алу өнім берушінің немесе энергия таратушы ұйымның өкілдерімен тұтынушы немесе оның өкілінің қатысуымен жүргізіледі.

4.2.5. Тараптардың келісімі бойынша тұтынушы өздігінен электр энергиясын коммерциялық есепке алу құралдарының көрсеткіштерін алып, оларды [www.sevkazenergo.kz](http://www.sevkazenergo.kz) сайтындағы «Жеке кабинет» электронды сервисі арқылы немесе айдың 15-нен бастап 25-і күніне дейін айына бір рет Халыққа қызмет көрсету орталығына (Жамбыл к., 215 А мекен-жайы бойынша) тапсырады.

Егер тұтынушы есептік кезеңдегі көрсеткіштерді берсе және Жабдықтаушы (энергия беруші ұйым) алса, онда есептеу үшін маңызы бар және кеш тапсырылған көрсеткіштер қолданылады.

Тұтынушы электр энергиясын коммерциялық есепке алу құралдарының көрсеткіштерін алған кезде жасаған қателіктер, Өнім беруші және (немесе) энергия беруші (энергия өндіруші) ұйым оларды анықтаған жағдайда түзетіп отырады.

4.2.6. Электр энергиясын коммерциялық есепке алу құралдарының көрсеткішін алу мүмкін болмаған жағдайда және егер тұтынушы бұл ретте пайдаланған электр энергиясы туралы өз бетімен мәлімет ұсынбаса, тұтынуды есептеу электр энергиясының алдыңғы кезеңдегі орташа тәуліктік шығыны бойынша жүргізіледі.

4.2.7. Бұл ретте электр энергиясының орташа тәуліктік шығыны бойынша есептеу кезеңі үш есептік кезеңнен аспауы тиіс, кезең аяқталғаннан кейін электр энергиясын беру тоқтатылады.

4.2.8. Тұтынушы (электр энергиясын тұрмыстық қажеттілік үшін пайдаланатын тұтынушыны қоспағанда) кезекті жылға электр энергиясын тұтыну көлемін анықтау үшін жабдықтау жылының алдыңғы жылы басталғанға дейін 30 күннен кешіктірмей осы Шарттың қосымшасына сәйкес нысан бойынша электр энергиясын жеткізу туралы алдын ала өтінім береді.

**5. Тараптардың құқықтары мен міндеттері**

5.1. Тұтынушы:

1) жылу энергиясымен жабдықтау жөніндегі көрсетілетін қызметтерді уәкілетті органның ведомствосы белгілеген тәртіппен тарифтер (бағалар, алым мөлшерлемелері) бойынша сатып алуға;

2) Шарттың талаптарына сәйкес электр энергияны алуға;

3) осы Шартта белгіленген көлемде және мерзімде белгіленген сападағы көрсетілетін қызметтерді алуға;

4) қажетті мөлшерде жылу және электр энергиясын алуға;

5) Шартта белгіленген кәсіпкерлік мақсат үшін тұтынылатын жылу энергиясы санын өзгертуге;

6) Өнім берушіден Қазақстан Республикасының табиғи монополиялар және реттелетін нарықтар туралы [заңнамасына](jl:51009803.0%20) сәйкес тарифтердің (бағалардың, алымдар мөлшерлемелерінің) немесе олардың шекті деңгейлерінің өзгеруі туралы ақпарат алуға;

7) Қазақстан Республикасының табиғи монополиялар және реттелетін нарықтар туралы [заңнамасына](jl:51009803.0%20) сәйкес үздіксіз циклдағы өндіріске байланысты қызметті жүзеге асыру кезінде жылу энергиясын үздіксіз алуға;

8) Өнім берушіден жылу энергиясын жабдықтау жөніндегі көрсетілетін қызметке ақы төлеуді қайта есептеуді және жасалған шарттың талаптарына сәйкес жылу энергиясын толық жеткізбеуден немесе сапасыз жеткізуден келтірген нақты залалды өтеуді талап етуге;

9) Өнім берушіден нақты сыртқы ауа температурасын ескере отырып, жылу энергиясымен жабдықтау жөніндегі көрсетілетін қызметтерге қайта есеп айырысуды талап етуге;

10) Шартты жасасуға және орындауға байланысты даулы мәселелерді шешу үшін уәкілетті және (немесе) сот органдарына жүгінуге;

11) жария тыңдауларға қатысуға;

12) Өнім берушіні хабардар еткен және Өнім беруші ұсынған қызмет көлеміне толық ақы төлеген жағдайда Шартты біржақты тәртіппен бұзуға;

13) Өнім берушіден келтірген нақты залалды толық көлемде өтеуді талап етуге;

14) электр қуаттың көп мөлшерлемелі есепке алу құралы болған жағдайда, Өнім берушіге тәулік аймақтары бойынша сараланған тарифтерді белгілеуге өтініш білдіруге;

15) есеп беру айының 26-шы жұлдызына дейін келесі күнтізбелік айда тұтынылатын электр энергиясының Шарттық көлеміне түзетулер енгізуге;

16) Қазақстан Республикасының азаматтық [заңнамасында](jl:51006061.0%20) көзделген өзге де құқықтарға ие болуға құқылы.

5.2. Тұтынушы:

1) Шарттың талаптарына сәйкес Өнім берушінің жылумен және электр қуатымен жабдықтау бойынша ұсынған қызметтеріне уақтылы және толық көлемде ақы төлеуге;

2) Өнім берушіге есепке алу аспаптарының істен шыққаны немесе жұмыс режимінің және жағдайларының бұзылғаны туралы жазбаша түрде дереу хабарлауға міндетті. Олай болмаған жағдайда есепке алу аспаптары тиісті құжаттармен расталған олардың соңғы тексерілуі кезінен бастап істен шықты деп есептеледі;

3) Жылу энергиясын пайдалану қағидалары және Электр энергиясын пайдалану қағидаларына сәйкес пайдаланатын желілердің, аспаптар мен жабдықтардың техникалық жай-күйі мен қауіпсіздігін тиісті дәрежеде қамтамасыз етуге, энергия тұтынудың белгіленген режимін сақтауға, сондай-ақ Өнім берушіге авариялар, өрттер және энергияны пайдалану кезінде туындайтын өзге де бұзушылықтар туралы дереу хабарлауға;

4) жоспарлы жөндеулер, авариялық-қалпына келтіру жұмыстары жағдайларынан басқа, жылу тұтыну қондырғыларын пайдалануға қосқанға дейін және әрбір жылыту маусымының алдында Өнім беруші берген техникалық дайындық актісін ресімдеу үшін іс-шаралар кешенін жүргізуге;

5) желілердің, аспаптар мен жабдықтардың техникалық жай-күйі мен қауіпсіздігін бақылауды жүзеге асыру үшін жылу энергиясын есепке алу аспаптарына және жылу тұтынатын қондырғыларға Өнім беруші және Мемлекеттік энергия бақылау өкілін кедергісіз жіберуді қамтамасыз етуге, сонымен қатар Шарттың талаптарын орындауын тексеру мақсатында энергия беруші (энергия өндіруші) ұйымдардың және (немесе) Өнім берушінің өкілдеріне коммерциялық есепке алу құралдарына кіруге рұқсат етуге;

6) Шартты бұзу кезінде (жылжымайтын мүлікті сату және т.б.) есеп айырысуларға салыстыру жүргізу және Өнім берушінің жылу және электр энергиямен жабдықтау бойынша нақты ұсынған қызметтеріне қарызын өтеуге міндетті.

7) Энергия беруші ұйымның өкілдерін жылу қуатын есептеу торабына дейін орналасқан түсірме крандарына, арматураларына, бақылау-өлшеуіш құралдарына сұлба салуға, сонымен қатар Электр қуатты пайдалану қағидаларына сәйкес барлық ток өткізетін бөлідерін сұлба салуын өткізу үшін кіргізуге және орнатылған сұлбалардың сақталуын қамтамасыз етуге, ал оның алып тастауын Өнім берушіні ескертуімен жүргізуге;

8) Тұтынушыны электр желілерге қосу кестесін сақтауға міндетті.

5.3. Өнім берушінің:

1) Жылу энергиясын пайдалану қағидаларына және Электр энергиясын пайдалану қағидаларына сәйкес Тұтынушылардың сақтаулары үшін міндетті техникалық шарттарды белгілеуге;

2) Жылу энергиясын пайдалану қағидаларында және Электр энергиясын пайдалану қағидаларында белгіленген тәртіпке сәйкес есепке алу аспаптарына техникалық қызмет көрсетуді жүргізуге және оларды тексеруді ұйымдастыруға;

3) белгіленген тәртіпте біржақты тәртіппен жылу және/немесе электр қуатын беруді жартылай немесе мүлде тоқтатуға; 4) уәкілетті органның ведомствосы бекіткен тарифтер бойынша жылу энергиясымен жабдықтау жөнінде көрсетілетін қызметтер үшін ақы алуға;

5) уәкілетті орган бекіткен тәртіппен тарифтердің қолданылуы кезеңінде жылу энергиясын жабдықтау жөніндегі реттеліп көрсетілетін қызметтерге тарифтерді төмендетуге;

6) Тұтынушыдан келтірген нақты залалды толық көлемде өтеуді талап етуге құқылы;

7) Қазақстан Республикасының қолданыстағы [азаматтық заңнамасында](jl:51006061.0%20) белгіленген өзге де құқықтарға және өзге де іс әрекеттерді жасауға құқығы бар.

5.4. Өнім беруші:

1) жылу және электр энергиясымен жабдықтау жөніндегі көрсетілетін қызметтердің барлық тұтынушылары үшін тең жағдайларды ұсынуға;

2) жылу және электр энергиясымен жабдықтау жөніндегі көрсетілетін қызметтерді ұсынуға Тұтынушымен Шарт жасасуға;

3) жылу және электр энергиясымен жабдықтау жөніндегі ұсынылған қызметтер үшін Тұтынушылардан төлемдер қабылдауды қамтамасыз етуге;

4) жылу және электр энергиясымен жабдықтау жөніндегі қызметтерді ұсынуға арналған шартты жасасу кезінде Тұтынушылардың құқықтарын бұзуға жол бермеуге;

5) жылу желілерінің теңгерімдік тиесілілігін бөлу шекарасында осы Шартта көзделген жылу энергиясының параметрлерін ұстауға;

6) Тұтынушыға өз құзыреттерінің шегінде мемлекеттік органдар белгілеген сапаға қойылатын талаптарға сәйкес, сондай-ақ Шарттың талаптарында белгіленген тәртіппен және мерзімде жылу және электрмен жабдықтау жөніндегі көрсетілетін қызметтерді ұсынуға;

7) жасалған Шарттың талаптарына сәйкес жылумен жабдықтау жөніндегі көрсетілетін қызметтер құнына қайта есептеу жүргізуге және жылу энергиясын толық жеткізбеуден немесе сапасыз жеткізуден келтірген нақты залалды өтеуге, уәкілетті орган бекіткен нақты сыртқы ауа температурасын ескере отырып, жылумен жабдықтау жөніндегі қызметтердің құнын қайта есептеу әдістемесіне сәйкес нақты сыртқы ауа температурасын ескере отырып, жылумен жабдықтау жөніндегі қызметтердің құнын қайта есептеу нәтижелері бойынша тұтынушыларға қаражатты қайтаруды жүзеге асыруға;

8) Тұтынушыға жеткізілетін жылу энергиясын есепке алуды және оның сапасына бақылауды жүргізуге, жылу энергиясы сапасының бұзылуының алдын алу және жою жөнінде уақтылы шаралар қабылдауға;

9) Тұтынушы жылу энергиясы сапасының төмендеуі туралы жазбаша өтініш берген не ауызша өтініш жасаған күнінен бастап күнтізбелік үш күн ішінде сапаны қалпына келтіру бойынша барлық шараларды қабылдауға және қайта есеп айырысу жүргізуге;

10) осы Шартта көзделген жағдайлардан басқа жылумен жабдықтауда үзілістерге жол бермеуге;

11) есепке алу аспабының істен шығуы Тұтынушының кінәсінен болмаған жағдайда, жылу энергиясы есебін өткен жылдың осындай кезеңі үшін Тұтынушының орта тәуліктік шығысы бойынша жүргізуге;

12) тарифтердің (бағалардың, алымдар мөлшерлемелерінің) немесе олардың шектік деңгейлерінің өзгеруі туралы ақпаратты Қазақстан Республикасының табиғи монополиялар және реттелетін нарықтар туралы [заңнамасында](jl:51009803.0%20) белгіленген мерзімде Тұтынушының назарына жеткізуге, сонымен қатар Тұтынушыны электрмен жабдықтау қызметтерінің тарифтері, оның өзгертулері туралы ақпаратты бұқаралық ақпарат құралдарына жариялау арқылы хабарлауға;

13) Қазақстан Республикасының салық заңнамасы тиісінше өзгерген жағдайда уәкілетті орган белгілеген тәртіппен Тұтынушы үшін жылу энергиясы тарифтерін төмендетуге;

14) Қазақстан Республикасының электр энергетикасы туралы [заңнамасына](jl:51049314.0%20) сәйкес үздіксіз циклдағы өнідіріске байланысты қызметті жүзеге асыру кезінде Тұтынушыға жылу энергиясын үздіксіз беруге;

15) жылу энергиясын есепке алу аспаптарының көрсеткіштерін Тұтынушы өкілдерінің қатысуымен алуға не энергия беруші ұйым өкілдерінің көрсеткіштерді тұтынушы өкілдерінің қатысуымен алуын қамтамасыз етуге;

16) табиғи монополиялар және реттелетін нарықтар саласында басшылықты жүзеге асыратын мемлекеттік органмен келісілген тарифтер бойынша электр энергиясын ұсынуға (тиісті нарықта үстемдік танытатын, реттелетін нарықтың доминаттар тізбесіне кіретін жеке реттелетін нарықтың субъектілері үшін) міндетті.

17) тұтынған жылу және электр энергиясының төлемін өтеу үшін тұтынушыға ай сайын төлем құжатын ұсынуға;

18) төлемақы өтемеуіне байланысты тұтынушыны ажыратудан бұрын жазбаша түрде ескертуге міндетті.

5.5.Өнім беруші тұтынушыға тәулік аймақтарына байланысты сараланған тарифтер бойынша электр энергиясын өткізуден (сатудан) бас тартуға құқығы жоқ.

**6. Тараптарға қойылатын талаптар**

6.1. Тұтынушыға кварталішілік желілерді қайта жабдықтауға, Өнім берушінің келісімінсіз реттегіш және бекіткіш арматураны орнатуға, қосуға, энергетика саласындағы нормативтік құжаттарда белгіленген қауіпсіз пайдалану талаптарына және басқа да талаптарға жауап бермейтін жабдықтар мен қондырғыларды пайдалануға, жылу және электр энергиясын есепке алудың қолда бар схемаларын бұзуға, сондай-ақ жылыту жүйелеріндегі жылу жеткізгішті мақсаты бойынша пайдаланбауға жол берілмейді.

6.2. Тараптарға тараптардың құқықтарын шектейтін немесе өзгеше жолмен Қазақстан Республикасының [азаматтық заңнамаларын](jl:51006061.0%20) бұзатын әрекеттер жасауға тыйым салынады.

**7. Есеп айырысу тәртібі. Энергия төлеу талаптары.**

7.1. Тұтынушы Өнім берушінің жылу энергиясымен жабдықтау бойынша көрсетілетін қызметтеріне ақы төлеуді уәкілетті органның ведомствосы бекіткен тарифтер бойынша жүргізеді.

Тұтынушыларға ұсынылған электр энергиясын есептеу табиғи монополиялар және реттелетін нарықтар туралы заңнамаға сәйкес белгіленген тарифтер бойынша жүргізіледі.

Заңды тұлға болып саналатын тұтынушы тұтынылған электр энергиясы үшін төлемді тәулік аймақтары бойынша сараланған тарифтер бойынша өтейді.

Жаңа тарифтерді қолданысқа енгізу тұтынушыларды бұқаралық ақпарат құралдары арқылы алдын ала мәлімдегеннен кейін жүзеге асырылады және бұл әрекет осы Шарттың қайта жасалуына негіз болмайды.

7.2. Тұтынушы Өнім берушінің жылу энергиясымен жабдықтау бойынша ұсынған нақты қызметтеріне ақы төлеуді есеп айырысудан кейінгі айдың 25-күнінен кешіктірмей есепке алу аспаптарының көрсеткіштеріне сәйкес жүргізеді. Есепке алу аспаптары болмаған жағдайда Тұтынушы ақы төлеуді осы Шарттың 4.1.8. сәйкес жүргізеді.

7.3. Электр энергияны тұрмыстық емес қажеттіліктер үшін пайдаланатын Тұтынушы төлемді есептік айдан кейінгі келесі айдың 15-ші жұлдызынан кешіктірілмей өтейді.

7.4. Өнім беруші коммерциялық есепке алу құралдары көрсеткіштерінің немесе Шарттың талаптарына сәйкес тұтынудың басқа есебі негізінде есептік айдан кейінгі айдың 7-ші жұлдызынан кешіктірмей Тұтынушыға төлем құжатын жазып береді. Тұтынушылар Өнім берушіден төлем құжатын өз бетінше алады.

7.5. Өткен кезеңдер үшiн берешегi болған кезде, төлемақы бiрiншi кезекте осы берешектi өтеуге жiберіледі. Тұтынушы есеп айырысу кезеңi үшiн iс жүзіндегіден артық сома төлеген жағдайда, осы артық айырма келесi есеп айырысу кезеңiнiң аванстық төлемiне автоматты түрде (не тараптардың келiсiмi бойынша Өнім берушінің алдындағы Тұтынушының өзге мiндеттемелерi бойынша берешегiн өтеу есебiне, егер осындай болса) есептеледi. Егер Тұтынушы Өнім берушінің келесi есеп айырысу кезеңiндегi қызметтерiнен бас тартса, артық төленген сома қайтарылады.

7.6. Егер коммерциялық есепке алу аспаптары ақаулығының нәтижесiнде және басқа да жағдайларда шоттарға түзету енгiзу қажет болған жағдайда Тараптар кейiнгі есеп айырысу кезеңдерiнде шоттарға түзету енгізедi.

7.7. Шот-фактурада көрсетілген деректемелер бойынша Өнім берушінің ағымдағы шотына ақша аудару Өнім берушінің көрсетілетін қызметтерiне ақы төлеу бойынша Тұтынушының мiндеттемелерiн орындауы деп танылады.

7.8. Егер тұтынушы энергиямен жабдықтау шартының талаптарын бұзғандығы үшін ажыратылған болса, онда энергия беруші (энергия өндіруші) ұйым оны бұзушылық жойылғаннан кейін және қосылу қызметінің төлемі өтелгеннен кейін қосады.

7.9. Жылу және электр энергиясын коммерциялық есепке алу құралын жылу және электр желісінің теңгерімдік тиесілік шекарасынан тыс орнатқан жағдайда, жылу және электр желісінің теңгерімдік тиесілік шекарасынан жылу және электр энергиясының коммерциялық есепке алу құралдарын орнатқан жерге дейінгі учаскедегі жылу және электр энергиясының шығындары шарт негізінде теңгерімінде желінің көрсетілген учаскесі тұрған иегердің меншігіне жатқызылады.

Электр қуаттың шығындары энергия беруші (энергия өндіруші) ұйымның есептік жолымен анықталады.

Жылу қуатының шығындары Қазақстан Республикасының табиғи монополиялар және реттелуші нарықтар саласындағы заңнамада белгіленген тәртіпке сәйкес энергия беруші (энергия өндіруші) ұйымның есептік жолымен анықталады.

Жылу шығындарының есептеуі Тұтынушы жылу желілеріне қосылған энергия беруші (энергия өндіруші) ұйым жасайды және Тұтынушының сұрауы бойынша тапсырады. Тұтынушы қосылатын жылу желілері энергия беруші (энергия өндіруші) ұйым, Тұтынушының немесе оның өкілінің қатысуымен жылу шығындарына сынау жұмыстарын өткізеді.

7.10. Смарт-картасы бар есепке алу құралдарын қолдануға негізделген электр энергиясының автоматтандырылған коммерциялық есепке алу жүйесі болған жағдайда, тұтынушы тұтынған электр энергиясы үшін төлемді төлем құжатынсыз өз бетінше анықтаған көлемде өтейді.

**8. Дауларды шешу тәртібі**

8.1. Жылу энергиясын беруді тоқтату уақыты, сондай-ақ оның сапасының нормативтік-техникалық құжаттамалар талаптарына сәйкес келмеуі уақыты (күні, сағаты) көрсетіліп, кейін жылу энергиясын тиісті сапада беруді қалпына келтірудің уақыты (күні, сағаты) белгісі қойылып, Өнім берушінің диспетчерлік қызметі журналында белгіленуі қажет.

8.2. Жылу энергиясын берудегі үзіліс кезінде немесе тиісті сападағы жылу энергиясын бермеу кезінде Тұтынушы бұл туралы Өнім берушіні өзі (өтініммен) немесе міндетті түрде берілген уақыты, күні және беруші және қабылдаушы тұлғалардың тектері көрсетілген телефонограммамен хабардар етеді. Телефонограммада тауар сапасының нашарлай бастауының (болмауының) уақыты, нашарлау сипаты және Өнім беруші өкілінің болуының қажеттілігі (егер жылу энергиясы сапасының нашарлауы немесе оны берудегі үзілісті Өнім беруші журналда тіркемесе) көрсетіледі.

Тұтынушы өзі өтініш берген жағдайда өтінімнің көшірмесі болуы тиіс. Көшірмеде оның түсуін тіркеу сәтінде тіркеу нөмірі, өтінімді беру күні мен уақыты, Өтінім берушінің қабылдап алған өкілінің қолы қойылады. Жылумен жабдықтау тоқтаған жағдайда өтінім дереу, параметрлері нашарлаған жағдайда - ауытқу басталған сәттен бастап бір тәуліктен кешіктірілмей беріледі.

Өнім беруші өтінімде (телефонограммада) көрсетілген тауар сапасының ауытқуы, Тұтынушыларға оны берудегі үзілістер туралы журналдағы белгілерді салыстырады және келіспеушіліктер болмаған жағдайда параметрлердің есептіден орта тәуліктік ауытқуына сүйене отырып, тауар құнын қайта есептеуді оны нақты тұтынуына сәйкес жүргізеді.

8.3. Өнім берушінің жылу энергиясын бермеу немесе сапасы төмен тауар (жылу энергиясын) ұсыну фактісін куәландырудан бас тартқан жағдайда Тұтынушы мыналар көрсетілген жазбаша өтініш жазуға құқылы:

тауарды беруден бас тартудың (ажыратудың) немесе оны сапасыз берудің басталған уақыты;

тауар сапасы нашарлауының сипаты;

өтінім берудің уақыты және оны тіркеу нөмірі (Өнім берушінің журналы бойынша);

жылу энергиясын беруді қалпына келтіру уақыты (оның сапасының қалыпқа келуі);

тауардың болмаған (сапасының нашарлаған) кезеңі.

Өтінішке Тұтынушы, Тұтынушының жылу шаруашылығына жауапты адам, екі тәуелсіз куә қол қояды да, Өнім берушіге жіберіледі. Егер дау реттелмесе, Тұтынушы Мемлекеттік энергетикалық қадағалауға немесе сотқа талап арыз беруге құқылы.

8.4. Желілік суда өз бетімен алған, тұтынушы өз бетімен жылуды тұтыну қондырғыларын қосылған, тұтынушының коммерциялық есепке алу аспаптары бұзылған, есепке алу торабында орнатылған пломба бұзылған немесе ол болмаған жағдайларда энергия беруші және (немесе) энергиямен жабдықтаушы ұйым акті жасайды және тұтынушы пайдаланған жылу энергиясы көлеміне екі есе мөлшерде қайта есеп айырысу жүргізіледі.

Ыстық су бойынша қайта есеп айырысу бір жылдан аспайтын кезеңге жүргізіледі, ал жылыту желілері үшін жылыту кезеңінің басынан осы тармақтың бірінші абзацында көрсетілген оқиға анықталған сәтке дейін жүргізіледі.

Акт энергия беруші ұйымы өкілінің және тұтынушының немесе оның өкілінің қолдары болғанда жарамды болады. Акт тұтынушы не оның өкілі қол қоюдан бас тартқан жағдайда, оны энергия беруші және (немесе) энергиямен жабдықтаушы ұйымның комиссиясы және (немесе) құрамы үш адамнан тұратын кондоминиумды басқару органы ресімдеген жағдайда жарамды болып табылады.

8.5. Энергия беруші (энергия өндіруші) ұйым және/немесе Өнім беруші мына бұзушылықтар болғанда, тұтынушыға еркін нысанда бұзушылық туралы акт толтырады, оны ажыратады және қайта есептеу жүргізеді:

1) энергия беруші (энергия өндіруші) ұйымның желілеріне өздігінен қосылуы;

2) электр энергиясын коммерциялық есепке алу құралынан басқа электр энергиясының қабылдағыштарын қосу;

3) коммерциялық есепке алу құралының әйнегі мен қорабын зақымдау;

4) тексеруге құқығы бар ұйымның (бұл ұйымның қорытындысы бойынша) алғашқы немесе мерзімді салыстырып тексеруі туралы пломбаның (белгінің) немесе пломбалау құрылғысының болмауы, бұзылуы, зақымдалуы, сәйкес келмеуі;

5) бұрын энергия беруші (энергия өндіруші) ұйым орнатқан жерлерде энергия беруші (энергия өндіруші) ұйымның сұлба құрылғысының болмауы, бұзылуы, зақымдалуы, сәйкес келмеуі;

6) коммерциялық есепке алу құралының, ток пен кернеу трансформаторларын қосу кестесінің өзгеруі;

7) коммерциялық есепке алу құралы дискісінің жасанды тежелуі;

8) коммерциялық есепке алу құралының көрсеткіштерін бұрмалайтын құрылғыларды орнату

Энергия беруші (энергия өндіруші) ұйым сұлба құрылғысының болмауы, бұзылуы, зақымдануы, сәйкес келмеуі анықталған жағдайда, қайта есептеу пломбаның орнатылғанын растайтын энергия беруші (энергия өндіруші) ұйым өкілдерінің және тұтынушы немесе оның өкілінің қолы бар құжат болғанда ғана жүргізіледі.

Қайта есептеу техникалық шарттарға сәйкес рұқсат етілген электр қуаты бойынша, ал техникалық шарттар болмаған жағдайда, тәулігіне 24 сағатты пайдалануды есепке алып, қосу коммутациялық аппаратының қуаты бойынша жүргізіледі.

Қайта есептеу кезеңі коммерциялық есепке алу құралы соңғы рет ауыстыру немесе оны қосу кестесінің соңғы аспаптық тексеру күнінен бастап бүкіл уақыт ішінде анықталады, алайда ескіру мерзімінен аспауы қажет.

8.6. Тұтынушы электрмен жабдықтау шарты бойынша қолдануға рұқсат етілген электр қуатынан асып кеткен жағдайда, энергия беруші (энергия өндіруші) және (немесе) энергиямен жабдықтаушы ұйым тұтынушыдан жүктемені электрмен жабдықтау шартында белгіленген мәнге дейін түсіруін талап етеді. Тұтынушыны электр жүктемесін түсіру жөнінде хабарламаны жіберу жолымен осы Шартпен белгіленеді.

**9. Тараптардың жауапкершіліктері**

9.1. осы Шарт бойынша міндеттемелерді орындамағаны немесе тиісінше орындамағаны үшін Тараптар Қазақстан Республикасының заңнамасына сәйкес жауапты болады. Энергиямен жабдықтау шарты бойынша өз міндеттемелерін тиісінше орындамаған немесе мүлдем орындамаған жағдайда, Тараптар нақты келтірілген зиянды өтеуге міндетті.

9.2. Шот бойынша ақы төлеу мерзімі келген сәтке ол бойынша төлем жасамағаны үшін (Шарттың 8.1-тармағында көзделген жағдайларды қоспағанда), Өнім беруші Тұтынушының төленбеген сомалары бойынша төлемді кешіктірген әрбір күні үшін Тұтынушының ақшалай міндеттемені нақты орындау күніне Қазақстан Республикасы Ұлттық Банкі белгілеген қайта қаржыландыру мөлшерлемесінің 1,5 еседен аспайтын мөлшерде, бірақ негізгі борыш сомасынан аспайтын айыппұл төлеуді талап етуге құқылы. Тұрақсыздық айыбын есептеу мерзімінің басталуы, осы Шартпен көзделген есеп айырысу кезеңінен кейінгі айдың бірінші күні болып табылады.

9.3. Тұрақсыздық айыбын төлеу тараптарды Шарт бойынша міндеттемелерді орындаудан босатпайды.

9.4. Егер Өнім беруші үшін Тұтынушыға жылу энергиясымен жабдықтау жөніндегі көрсетілетін қызметті ұсыну Өнім берушімен Шарттық қатынастарда тұрған басқа тұлғалардың кінәсінен болса, Тұтынушының алдында Өнім беруші жауапты болады.

9.5. Өнім беруші форс-мажор жағдайларында (сұрапыл оқиғалар, әскери іс-қимылдар және т.б.), сонымен қатар жабдықтаушының еркінен тыс болған түрлі жағдайларда (электр тарату желілерінің және басқа құрал-жабдықтардың зақымдалуы немесе ұрлануы, Өнім беруші электр қуатты беру жөнінде шарттық қарым-қатынастары жоқ иелерімен электр желілерінде ажыратулар және т.т.) тұтынушының алдында материалдық жауапкершілікке тартылмайды.

**10. Форс-мажорлық мән-жайлар**

10.1. Тараптар Шарт бойынша мiндеттемелерiн орындамағаны немесе тиiсінше орындамағаны үшiн, егер бұл еңсерiлмес күш жағдайларының салдарынан болса, жауапкершiлiктен босатылады. Мұндай жағдайда Тараптардың бiр де бipeуiнде келтiрiлген залалдың орнын толтыруғa құқықтары болмайды. Кез келген тараптың талабы бойынша осындай жағдайда өзара міндететмелерді орындауды айқындайтын комиссия құрылуы мүмкін. Бұл ретте Тараптардың бiр де бipeуi еңсерiлмес күш жағдайлары болғанға дейiн пайда болған Шарт бойынша мiндеттерiнен босатылмайды

10.2. Егер тараптардың бiрi Шарт бойынша өз мiндеттемелерiн еңсерiлмес күш мән-жайлары туындаған күнінен бастап күнтiзбелiк алпыс күн iшiнде орындауға жағдайы болмаса, екiншi тарапты алдын ала жазбаша хабардар ету шартымен, екiншi тараптың Шартты бұзуға құқығы бар.

**11. Жалпы ережелер және дауларды шешу**

11.1. Жылу және электр энергиясымен жабдықтау бойынша қызмет көрсету шартын Тараптар жеке тәртіппен жасайды.

11.2. Шарттың қандай да бір ережесі бойынша немесе толық немесе Шарттың ережесіне қатысты әрекет бойынша туындаған қандай да бір даулар мен келіспеушіліктер жағдайында тараптардың кез келгені басқа тарапқа даудың мәнін толық баяндап қарсылығын басқа тарапқа жіберуге құқылы.

Тараптар барлық дауларды келiссөздер жолымен реттеу үшiн барлық күш-жігерін жұмсайды.

11.3. Келісімге келмеген жағдайда Шарт бойынша келіспеушіліктер сот тәртібімен шешіледі.

11.4.Тараптардың Шарттан туындайтын және онымен реттелмеген қатынастары Қазақстан Республикасының табиғи монополиялар және реттелетін нарықтар туралы қолданыстағы [заңнамасымен](jl:51009803.0%20) реттеледі.

11.5. Осы шарт әр тарап үшін бір-бір данадан мемлекеттік және орыс тілдерінде екі ұқсас данада жасалады.

Мемлекеттік бюджеттен қаржыландырылатын мемлекеттік мекемелер үшін Шарт Қазақстан Республикасы Қаржы министрлігінің Қазынашылық комитетінің аумақтық органдарында тіркеледі және тіркелген күнінен бастап күшіне енеді.

Тұтынушы және Өнім беруші, олар өз еркімен, сау түрінде, қысымынсыз әрекет жасайтынын, екі жаққа тиімді, өзі істеген әрекетінің маңызын түсініп және шартқа қатысты талаптарға күмәнданбайды, шартты жасаған уақытта еш нәрсеге шектелмегенін растайды.

11.6. Қайта есеп айырысуға әкелетін барлық өзгерістер тұтынушының барлық қажетті құжаттарды міндетті түрде қоса бере отырып, Өнім берушінің мекенжайына жазған өтінішін берген күнінен бастап жүргізіледі. Қайта есеп айырысу кемінде 3 (үш) ай кезеңіне жүргізіледі.

11.7. Шартқа тараптардың келісушілігімен енгізілетін барлық өзгертулер мен толықтырулар Шарттың ережелеріне қайшы келмеуі тиіс, олар қосымша келісім түрінде ресімделеді, тараптардың уәкілетті өкілдерінің қолы қойылып, заңнамада белгіленген тәртіп бойынша ресімделеді.

11.8. Осымен Тұтынушы Өнім берушіге Өнім берушіде ол туралы немесе Шарттың талаптарын орындау мақсатында болашақта көрсетілген көзге түсетін жеке деректерді жинауға, өңдеуге және сақтауға, сондай-ақ тұтынушы туралы барлық мемлекетік/мемлекеттік емес органдарда, ұйымдарда, оның ішінде сот органдарын қоспағанда, жеке деректерді таратуға келісім береді.

Осымен тұтынушы оның жеке деректерін жинауға, өңдеуге және таратуға қандай да бір қосымша келісім талап етілмейтінін және олардың осы Шартты орындау үшін тұтынушының жеке деректерін жинауға, өңдеуге және таратуға қатысты келешекте Өнім берушіге қандай да бір талаптар болмайтынын растайды.

11.9. Шарттың қосымшалары келесі құжаттар болып табылады:

- жылу қуатының мәлімделген шарттық мөлшері және Тұтынушының теңгерімінде тұрған трассалар бойынша шеткі жылу шығындарын есептеу (№1 Т қосымшасы);

- тараптардың жылу желілері теңгерімдік тиесілік және пайдалану жауапкершілігі шекараларын бөлу актісі;

- жылу желілердің және жылуды тұтынатын қондырғылардың техникалық дайындық актісі;

- жылу желілеріне қосылуға техникалық шарттар (көшірме);

-жылу қуатының есепке алу құралын пайдалануға енгізу туралы актісі.

- тараптардың тұтынушыны электр желілеріне қосу схемасымен электр желілерінің теңгерімдік тиесілігін және пайдалану жауапкершілігін бөлу актісі және тұтынушының қондырғыларындағы шығындарды есептеу (№1Э қосымшасы);

- электр энергиясының коммерциялық есептеу құралдарының тізімі (№2Э қосымшасы);

- электр қуатты жеткізу туралы бастапқы өтінім (№3Э қосымшасы);

- техникалық шарттар (энергия беруші (энергия өндіруші) ұйымның электр желілеріне жаңа енгізілген немесе жаңартылған электр қондырғыларын қосу үшін; тұтынылатын электр қондырғысының қуатты бұрын берілген техникалық шартта белгіленген қуаттан артық пайдалануы; электрмен сырттай жабдықтау схемасының өзгеру жағдайларында; тұтынушының электр энергиясы қабылдағыштарын электрмен жабдықтау сенімділігі санатының өзгеруі) немесе қосылу актісі (басқа жағдайда, егер шарт бұдан бұрын жасалған болса);

- электр қондырғылардың жағдайы туралы сараптама ұйымының қорытындысы;

- апаттық акт және (немесе) технологиялық сауыт актісі (қажеттілік болса);

егер жаңа қосымшалар жасалмаса, осы шартқа жасауға дейін әрекет ететін, Өнім беруші және Тұтынушы арасындағы энергиямен жабдықтау шартына арналған бұдан бұрын ресімделген қосымшалар болып табылады.

**12. Шартты қолдану мерзімі**

12.1. Шарт оған қол қойылған күнінен бастап күшіне енеді және 20\_\_ жылғы «\_\_» \_\_\_\_\_\_\_\_ дейiн қолданылады. Егер шарт күнтізбелік жылдың 01 қаңтардан бастап жасалмаса, онда шарт жасалған жылдың 31 желтоқсанға дейін әрекет етеді.

12.2. Шарттың қолданылу мерзімі жылу энергиясының көлемі нақтыланып белгілі бір мерзімге ұзартылады, егер тараптардың бірі бұл туралы Шарттың қолданылу мерзімі аяқталғанға дейін күнтізбелік отыз күн бұрын мәлімдесе, Шарт мерзімін ұзарту Шартқа қосымша келісіммен ресімделеді.

**13. Тараптардың заңды мекенжайлары, банк деректемелері және қолдары**

**«Тұтынушы»**

\_\_\_\_\_\_\_\_\_\_\_\_\_\_\_\_\_\_\_\_, тіркелген мекен-жайы\_\_\_\_\_\_\_\_\_\_\_\_\_\_\_\_\_\_\_, нақты орналасу мекен-жайы\_\_\_\_\_\_\_\_\_\_\_\_\_\_\_\_\_

БСН\_\_\_\_\_\_\_\_\_\_\_\_\_\_\_\_\_\_\_\_,

ЖСК\_\_\_\_\_\_\_\_\_\_\_\_\_\_\_\_\_\_\_\_,

БСК\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

Заңды тұлғаны тіркеу туралы куәлігі №\_\_\_\_\_\_\_\_\_

**«Өнім беруші»**

«Севказэнергосбыт» ЖШС, Петропавл қ., Жұмабаев к, 66

СТН 418400067920

ЖСК KZ819420422030000032

БСК ЕХKAKZKA, КБЕ 17

«Эксимбанк Қазақстан» АҚ, Петропавл қ.

БСН 981140000147

**«Өнім беруші» «Тұтынушы»**

\_\_\_\_\_\_\_\_\_\_\_\_\_\_\_\_\_\_\_\_**М.Қ. Сағандықов** \_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_